Ankomst: Hvordan kommer man fra flyplassen til Oslo sentrum?
For å komme seg fra Oslo lufthavn Gardermoen og inn til Oslo sentrum er det raskeste alternativet flytoget. Dette høyhastighetstoget bruker under 25 minutter inn til Oslo S og koster cirka 200 NOK for en enkeltbillett. Det går også an å ta vanlig tog fra NSB. Region- og lokaltogene bruker cirka 40-60 minutter inn til sentrum og det koster under 100 NOK for billetten. Både togene fra NSB og Flytoget stopper på stasjonene Nationaltheatret, Skøyen og Lysaker. Flybussene fra Oslo lufthavn Gardermoen koster cirka 200 NOK og går til flere bydeler i Oslo, med stoppesteder på både på Majorstuen og Lambertseter for å nevne noen. Taxi inn til Oslo sentrum har fastpris som ligger på rundt 700 NOK til adresser innenfor bygrensa.